كريم فهمى ينتهى من تصوير "ونحب تانى ليه"
الأحد 17/مايو/2020 - 01:48 م
علياء أحمد
أعلن الفنان كريم فهمي عن انتهاء تصوير مسلسل "ونحب تاني ليه"، و وجه رسالة لصناع العمل عبر موقع تبادل الصور و الفيديوهات "إنستجرام".
و قال "فهمى" فى تعليقه "حقيقي أنا بحب المسلسل ده و مع آخر يوم أحب اشكر كل حد اشتغلت معاه من جميع الاقسام و كل الممثلين علي رأسهم ياسمين عبد العزيز أختي و صديقتي الجدعة اللي مهما اتكلمت عليها مش هوفيها حقها و الاستاذ شريف منير اللي كان ليا الشرف إني أقف قدامه و هو قيمة كبيرة جداا".
وتابع: "و كل الممثلين بجد انا حبيتهم جدا جدا و شكرا عمرو محمود ياسين صاحبي المؤلف الشاطر اوي اللي بيحب شغله و سبب أساسي في نجاح العمل و المخرج طبعا مصطفي فكري الشاطر اللي مريحنا نفسيا و احنا قدام الكاميرا".
وأضاف: "و مدير التصوير العالمي اخويا زيتون تسلم ايدك و مهندس الديكور تامر و المونتير الجامد اوي عمرو عاصم و طبعا دنيا عبد المعبود الاستايلست الجامده اوي و مهندس الصوت محمد و طبعا طبعا سينيرجي شركة الانتاج ، بجد بحب الكرو ده جدا جدا ، الكلام ده من قلبي ، شكرا ليكو كلكوا".
المسلسل بطولة، ياسمين عبد العزيز، شريف منير، ، كريم فهمى، سوسن بدر تارا عماد، كارولين عزمى ،عماد رشاد، أحمد سعيد عبد الغنى، سمر مرسى، تأليف عمرو محمود يس، اخراج مصطفى فكرى، ومن انتاج شركة سينرجى للإنتاج الفنى.